สวัสดีค่ะ มีเรื่องสอบถามค่ะ ปกติจะทายาคุมกำเนิดตลอดค่ะแต่หยุดกินไป4เดือนโดยไม่ได้มีเพศสัมพันธุ์ในช่วงที่หยุดกินค่ะ แล้วพึ่งมามีเพศสัมพันธุ์ครั้งล่าสุด(ความรุนแรงปานกลางค่ะ)ปรากฎว่ามีเลือดไหลคล้ายๆประจำเดือนค่ะ ไหลขณะมีเพศสัมพันธุ์ค่ะ ไหลอยู่ประมาณ2วันสีไม่แดงสดมาก มันไม่มากและไม่น้อยเหมือนที่เคยเป็นผ่านๆมาเลยค่ะ ก่อนมีเพศสัมพันธ์ครั้งนี้ประจำเดือนมาวันที่2และหายวันที่5ของเดือนค่ะ เลือดออกวันที่16ของเดือนค่ะ ไม่ทราบว่าเป็นเพราะอะไรช่วยตอบด้วยนะคะ กลัวเป็นอะไรข้างในค่ะ ขอบค่ะ (ตอนมีเพศสัมพันธ์ยังไม่ได้กินยาคุมค่ะ)
สวัสดีค่ะ หากประจำเดือนมาในวันที่ 2-5 พ.ย. แล้วในวันที่ 16 พ.ย.ได้มีเลือดออกมา โดยออกขณะที่มีเพศสัมพันธ์ อาจเกิดจาก1.การมีเพศสัมพันธ์ที่รุนแรง อาจมีผลทำให้เยื่อบุช่องคลอดเกิดการฉีกขาดเล็กน้อยได้ ซึ่งเลือดที่ออกมักมีปริมาณไม่มาก ไหลแบบซึมๆ และจะค่อยๆ หยุดไหลได้เองภายในไม่กี่วัน2. มีการติดเชื้อที่ปากมดลูก หรือในมดลูก แต่มักมีตกขาวที่ผิดปกติ ปวดท้องน้อยเจ็บเวลามีเพศสัมพันธ์ ปัสสาวะผิดปกติ ร่วมด้วย3. มีติ่งเนื้อที่ปากมดลูก4. มะเร็งปากมดลูก แต่มักมีอาการเลือดออกกะปริดกะปรอย ตกขาวมีเลือดปนร่วมด้วย5. เป็นเลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และมีปริมาณเล็กน้อย และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้6. ผลจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น7. การผลิตฮอร์โมนของรังไข่ผิดปกติแนะนำให้สังเกตอาการไปก่อน หากเลือดที่ออกมีปริมาณไม่มาก และเป็นเพียงแค่ 1-2 วัน อาจเป็นเลือดออกจากการมีเยื่อบุช่องคลอดฉีกขาด หรือเป็นเลือดออกช่วงไข่ตกก็ได้ แต่หากเลือดที่ออกมีปริมาณมาก มานานกว่า 2 วัน หรือออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะ